Þetta segir Eiríkur Ásgeirsson , rannsóknarlögreglumaður hjá lögreglunni á Suðurnesjum . Hann bætir við að fjögurra manna hópur fái frið til að sinna eingöngu þessu máli , sem kom upp fyrir rúmu ári síðan . Eftir að rannsókninni lýkur , á næstu dögum eða eftir örfáar vikur , fer málið til ákærusviðs lögreglunnar sem metur hvort það fer til héraðssaksóknara . Ekki er búið að ákæra fleiri í málinu en talsverður fjöldi hefur stöðu sakbornings . RÚV greindi frá því að þeir væru fimmtán talsins og að þeir hefðu starfað hjá ýmsum fyrirtækjum í Reykjavík . Einnig kom fram að fimmtíu milljónir króna hefðu verið fluttar úr landi í tengslum við málið . Maðurinn sem er ákærður kom til landsins fyrir rúmu ári síðan og í framhaldinu sótti hópur manna hér um hæli sem tengdist honum . Húsleit var gerð á sínum tíma á Snorrabraut í Reykjavík þar sem fjórtán menn bjuggu við erfiðar aðstæður . Eiríkur segir að margir hafi búið saman í herbergi og aðstæðurnar hefðu ekki verið „ eins og við eigum að venjast “ .